《土屋》
宋代·杨时

土屋枕荒陂，周回仅容席。
环堵异营窟，犹遗古风质。
功虽劳版异，身自有余力。
依户凿圆窦，寒光度如璧。
户开迎温风，冬墐可栖息。
胡为栋宇丽，但免风雨阨。
安居自宽暇，见者徒逼仄。
寄言邻舍翁，各自适汝适。
慎勿慕华屋，浇漓非至德。

作者简介：（1053—1135）南剑州将乐人，字中立，号龟山。神宗熙宁九年进士。调官不赴。先后师事程颢、程颐，杜门不仕十年。历知浏阳、余杭、萧山，改荆州教授。金人攻汴京，坚论严为守备，除右谏议大夫；又反对割三镇以乞和，兼国子监祭酒。指斥蔡京蠹国害民，力辟王安石之学。高宗立，除工部侍郎。以龙图阁直学士致仕，专事著述讲学。卒谥文靖。与游酢、吕大临、谢良佐号为程门四先生，又与罗从彦、李侗等同列南剑三先生。其学术后被奉为程氏正宗。有《二程粹言》、《龟山先生语录》、《龟山集》。